open-index/open-wikipedia-markdown huggingface dataset:
הרפובליקה הדמוקרטית הפדרלית של עבר הקווקז

שמאל|ממוזער|250px
**הרפובליקה הדמוקרטית הפדרלית של עבר הקווקז** (ברוסית: **Закавказская демократическая Федеративная Республика**) הידועה גם בשם **הפדרציה של עבר הקווקז** (פברואר 1918 – מאי 1918) הייתה מדינה שהתקיימה זמן קצר בלבד וכללה את האזורים שבהן משתרעות כיום ארמניה, אזרבייג'ן וגאורגיה.

אחרי מהפכת פברואר, ממשלת המעבר הרוסית כוננה הוועדה המיוחדת של עבר-הקווקז ((Особый Закавказский Комитет (ОЗАКОМ), כדי שתשלוט באזור. לאחר מהפכת אוקטובר היא הוחלפה על ידי הרפובליקה של עבר הקווקז, ובראשה הקומיסריון של עבר הקווקז, וזו האחרונה הוחלפה ברפובליקה הדמוקרטית הפדרלית של עבר הקווקז.

ב-10 בפברואר 1918 כונס הסיים של עבר הקווקז שבראשו עמד המנשביק הגאורגי, ניקולאי צ'לידזה. ב-24 בפברואר הכריז הסיים כעל עבר הקווקז כפדרציה דמוקרטית ועצמאית. טורקיה החלה בפלישה לשטחים שהיו בשליטת הרפובליקה הצעירה ותוך זמן קצר החלה גם פלישה גרמנית לגאורגיה. נוכח הקושי להתמודד בו זמנית עם פלישות מבחוץ ועם בעיות פנים, הפדרציה התפרקה באופן רשמי כאשר גאורגיה הכריזה בטביליסי על עצמאותה ב-26 במאי. כעבור יומיים, ב-28 במאי, הכריזו גם ארמניה ואזרבייג'ן על עצמאותן.

## ראו גם
* הרפובליקה הדמוקרטית של גאורגיה
* רפובליקת ארמניה
* הרפובליקה של אזרבייג'ן

קטגוריה:גאורגיה: היסטוריה
קטגוריה:ארמניה: היסטוריה
קטגוריה:אזרבייג'ן: היסטוריה
קטגוריה:ברית המועצות: היסטוריה
עבר-הקווקז
קטגוריה:הרפובליקה הדמוקרטית של גאורגיה
קטגוריה:קווקז: היסטוריה
קטגוריה:מדינות שהוקמו ב-1918
קטגוריה:מדינות שהתפרקו ב-1918
כתו וקוטה (אופרה)

**כֶּתוֹ וֶקוֹטה** (בגאורגית: **ქეთო და კოტე**, מילולית: כֶּתוֹ דא קוֹטה) היא אופרה קומית מפורסמת שכתב ויקטור דולידזה בשנת 1918. האופרה בת שלוש המערכות כתובה בסגנון אופרה בופה, ומבוססת על קומדיה מפורסמת של אווקסנטי צגרלי "חנומה". האופרה נחשבת לאופרה הקומית הראשונה בגאורגיה. הפרמיירה נערכה בטביליסי ב-11 באוקטובר 1919. 

סיפור העלילה נסב על זוג צעירים ממשפחות אצילים גאורגית החיים בשנות השמונים של המאה ה-19. הבחורה כתו והבחור קוטה מכירים אחת את השני במהלך לימודיהם בסנקט פטרבורג. כששבים השניים למולדתם הם רוצים להינשא אך נתקלים בסירוב חד משמעי של ההורים. התערבותה של השדכנית, חַנוּמה, עוזרת בסופו של דבר לזוג להתחתן, והם נישאים בשידוך, בדרך הנישואים המקובלת באותם ימים. יש שמוצאים עלילה הקבלה לניסונם של הארמנים להיקלט בחברה הגאורגית בטביליסי של אותם ימים.  

המוזיקה של דולידזה בעלת יסודות מוסלמיים איראניים עם מוזיקה מערבית נוצרית והשפעות רוסיות. 

בשנת 1948 יצא סרט, של הבמאים וחטנג טבליאשווילי ושלווה גדוואנישווילי המבוסס על העלילה והמוזיקה של האופרה. 

## קישורים חיצוניים

* 
* כתו וקוטה באתר בית האופרה של טביליסי ע"ש פליאשווילי, 
* ויקטור דולידזה - כתו וקוטה, 
* ריקוד קינטאורי מתוך האופרה באתר יוטיוב
* ריקוד הכארתולי מתוך האופרה באתר יוטיוב

## הערות שוליים

קטגוריה:אופרות
קטגוריה:מוזיקה גאורגית
קטגוריה:תיאטרון גאורגי
קטגוריה:יצירות מוזיקליות על פי מחזות
אומברטו ג'ורדאנו

**אומברטו ג'ורדאנו** (באיטלקית: Umberto Giordano; 28 באוגוסט 1867 - 12 בנובמבר 1948) היה מלחין איטלקי.

## חייו
ג'ורדאנו נולד בעיר פוג'ה באיטליה. הוא למד בקונסרבטוריון של נאפולי. את האופרה הראשונה שלו כתב במסגרת תחרות בסיום לימודיו. זו הייתה אופרה בת מערכה אחת בשם "מרינה".

הצלחת אופרה זו דרבנה אותו לכתוב בשנת 1892 אופרה נוספת בשם "Mala Vita" בסגנון הוריזמו. האופרה זכתה להצלחה מועטה. ב-1894 חיבר אופרה נוספת בשם "Regina Diaz", שירדה מהבמה לאחר שתי הצגות.

ג'ורדאנו עבר למילאנו, וכאן החל מזלו להאיר לו פנים. הוא כתב את האופרה המפורסמת ביותר שלו, "אנדראה שנייה", שהועלתה לראשונה בתיאטרון לה סקאלה במילאנו ב-28 במרץ 1896. האופרה מבוססת על חייו של המשורר ולוחם החופש אנדרה שנייה (30 באוקטובר 1762–25 ביולי 1794), שהוצא להורג בגיליוטינה בהוראת רובספייר. הוא היה מאחרוני המוצאים להורג במהפכה הצרפתית. שלושה ימים לאחר מותו, נאסר רובספייר, ראשו נערף, ובכך בא הקץ לטרור המהפכני.

בעקבות הצלחת אופרה זו הלחין את האופרה "פדורה" ב-1896, בהשתתפות טנור צעיר ולא ידוע בשם אנריקו קארוזו.

"אנדראה שנייה" ו"פדורה" הן האופרות המפורסמות ביותר של ג'ורדאנו ומועלות עד ימינו. שאר יצירותיו לא זכו להצלחה.

בעיר הולדתו פוג'ה נקראים התיאטרון ואחת הכיכרות על שמו של ג'ורדאנו.

## לקריאה נוספת
***שלמה הד**:**אופרה-סיפורן של 120 האופרות הגדולות**,1991.

## קישורים חיצוניים

* 
* 

קטגוריה:מלחינים איטלקים במאה ה-19
קטגוריה:מלחינים איטלקים במאה ה-20
קטגוריה:איטלקים שנולדו ב-1867
קטגוריה:איטלקים שנפטרו ב-1948
שיחה צפופה

שמאל|ממוזער|250px|סמליל התוכנית
**שיחה צפופה** היא תוכנית טלוויזיה ששודרה בערוץ ניקלודאון, בעונתה הראשונה הנחו אותה אביב אלוש, דנה פרידר והדר עוזרי ובעונתה השנייה הנחו אותה מייקל לואיס ומיכל גבריאלוב. בכל תוכנית משתתפים חמישה ילדים, אשר מראיינים יחד עם המנחים ידוענים ישראליים כגון: בר רפאלי, מיקי חיימוביץ', דריק שארפ, איתן אורבך וגיא פינס.

העונה השנייה של התוכנית עלתה לשידור ב-9 במאי 2007. לעונה הצטרפו המנחים מייקל לואיס ומיכל גבריאלוב אשר החליפו את שלושת המנחים הקודמים אביב אלוש, דנה פרידר והדר עוזרי. בעונה השנייה היו 18 פרקים ובנוסף להם תוכניות מיוחדות לכבוד מועדים.

## קישורים חיצוניים

* 

קטגוריה:תוכניות טלוויזיה ישראליות
קטגוריה:תוכניות ראיונות ישראליות
קטגוריה:תוכניות טלוויזיה ישראליות שעלו לשידור בשנת 2006
קטגוריה:ניקלודיאון: תוכניות וסדרות
רצועה

ממוזער|רצועה מפרקית
באנטומיה, **רצועה** (בלטינית: **ligamenta**) היא מבנה המורכב מרקמת חיבור צפופה ומאורגנת. רצועות מחברות בין עצמות במפרקים. הן בנויות בדומה לגידים, ועיקר הרכבן הוא סיבי קולגן ומעט סיבים אלסטיים המסודרים במקביל, ליצירת מבנה בעל כושר עמידה גבוה במאמצי מתיחה ציריים (עומסים המופעלים לאורך ציר המבנה).

הרצועות הן חלק ממערכת התנועה של הגוף.

הרצועות שבמפרקים מחברות בין עצמות, וחלקן מגבילות את יכולת התנועה במפרק או מונעות כליל תנועות מסוימות.

## קישורים חיצוניים

* 

קטגוריה:מפרקים
סם מנדס

**סמואל אלכסנדר "סם" מנדס** (באנגלית: **Samuel Alexander "Sam" Mendes**; נולד ב-1 באוגוסט 1965) הוא במאי תיאטרון וקולנוע יהודי-בריטי. זוכה פרס אוסקר ושני פרסי גלובוס הזהב.

## ביוגרפיה
מנדס נולד ברדינג, באנגליה שבממלכה המאוחדת. אמו ולרי מנדס  (לבית ברנט) היא סופרת ילדים אנגליה-יהודייה. אביו ג'יימסון פיטר מנדס, יליד טרינדד ובן למשפחה קתולית, הוא בנו של הסופר אלפרד מנדס מטרינידד וטובגו.

מנדס למד באוניברסיטת קיימברידג', ולאחר סיום לימודיו ב-1987 הצטרף לפסטיבל צ'יצ'סטר לתיאטרון .

## קריירה
בהמשך הצטרף ללהקה השייקספירית המלכותית, וביים הפקות כמו "טרוילוס וקרסידה" עם רייף פיינס ו"ריצ'רד ה-3".

לאחר מכן ביים את המחזמר "קברט", עליו זכה ב-4 פרסי טוני. הוא גם ביים את "החדר הכחול"  עם ניקול קידמן.

ב-1999 הוא ביים את "אמריקן ביוטי", שזכה בחמישה פרסי אוסקר כולל פרסי "הסרט הטוב ביותר" ו"הבמאי הטוב ביותר". בשנת 2002 ביים מנדס את "הדרך לפרדישן" וב-2005 את "ג'ארהד" . ב-2007 היה בין מפיקי הסרט "רודף העפיפונים", במסגרת אולפני דרימוורקס. 

בשנת 2009 ביים את הדרמה קומית "לצאת לדרך" על פי תסריט מאת דייב אגרס.

מנדס ביים עד היום שניים מסרטי ג'יימס בונד, "סקייפול" (2012) וספקטר (2015) שהפכו שניהם לשוברי קופות וזכו לשבחי המבקרים.

ב-2012 ביים את סדרת המחזות ההיסטוריים של שייקספיר עבור סדרת הטלוויזיה של ה-BBC, "הכתר החלול".

בשנת 2013 ביים את המחזמר "צ'ארלי ומפעל השוקולד" בווסט אנד של לונדון.

בשנת 2019 זכה בפרס טוני על בימוי המחזמר "The Ferryman" .

בנוסף ב-2019, ביים וכתב את סרט המלחמה האפי "1917", שגיבוריו הם שני חיילים בריטיים צעירים במלחמת העולם הראשונה בצרפת. הסרט שאב השראה מסיפורו האמיתי של סבו של מנדס, שהשתתף במלחמה כחייל בריטי רגלי. בינואר 2020 זכה הסרט בפרס גלובוס הזהב לסרט הדרמה הטוב ביותר, ומנדס זכה אף בפרס גלובוס הזהב לבמאי הטוב ביותר במסגרת בחירת תא הכתבים בהוליווד.

בשנת 2022 קיבל מועמדות לפרס טוני בקטגוריית "הבמאי הטוב ביותר במחזה" על "The Lehman Trilogy". באותה שנה יצא סרטו "אימפריית האור"; דרמה רומנטית אותו ביים וכתב.

בשנת 2024 ביים את פרק הבכורה לסדרה "הפרנצ'ייז" (אנ') סדרה קומית-סאטירית ברשת HBO.

## פילמוגרפיה

## חיים אישיים
ב-24 במאי 2003, נישא מנדס לשחקנית האנגלייה קייט וינסלט, באיים הקאריביים. הזוג התגרש במרץ 2010, ולהם בן משותף. בשנת 2017 נישא למוזיקאית האנגלייה אליסון בלסום ובאותה שנה נולדה בתם.

## פרסים ומועמדויות

## קישורים חיצוניים

* 
* 

## הערות שוליים

קטגוריה:במאי קולנוע יהודים בריטים
קטגוריה:במאי תיאטרון יהודים בריטים
קטגוריה:זוכי פרס טוני
קטגוריה:זוכי פרס גלובוס הזהב: במאים
קטגוריה:מפקדים במסדר האימפריה הבריטית
קטגוריה:זוכי אוסקר: הבימוי הטוב
קטגוריה:אישים זוכי פרס דרמה דסק
קטגוריה:זוכי פרס איגוד מבקרי הקולנוע האמריקאי לבמאי הטוב ביותר
קטגוריה:בריטים שנולדו ב-1965
גוטיקה

**גוטיקה** (באנגלית: **Gothika**) הוא סרט מותחן-אימה אמריקאי משנת 2003, בבימויו של מתייה קסוביץ ובכיכובה של האלי ברי. הסרט עוקב אחר פסיכיאטרית בשם מירנדה גריי, שמוצאת את עצמה כלואה במוסד לחולי נפש שבו עבדה בעבר, לאחר שהיא מואשמת ברצח אותו אינה זוכרת. הסרט מתמקד בניסיונותיה של מירנדה להוכיח את חפותה, בעוד היא מתחילה לחוות תופעות על-טבעיות הקשורות למקרה הרצח.

סרט יצא לאקרנים בארצות הברית ב-21 בנובמבר 2003 והכניס 141.6 מיליון דולר אל מול תקציב של 40 מיליון דולר אם כי הוא זכה לביקורות שליליות מהמבקרים.

## תקציר העלילה
ד"ר מירנדה גריי (האלי ברי) היא פסיכיאטרית במוסד לחולי נפש, שמטפלת במטופלים עם בעיות נפשיות קשות. יום אחד, היא מתעוררת כמטופלת באותו מוסד לאחר שהיא מואשמת ברצח בעלה (צ'ארלס אוגוסטוס). מירנדה אינה זוכרת דבר מהאירועים שהובילו למותו של בעלה, והיא מתחילה לחוות תופעות על-טבעיות שמובילות אותה לגלות את האמת האפלה מאחורי הרצח ולחשוף סודות נוספים.

## צוות השחקנים הראשי
* **[[האלי ברי]]** בתפקיד ד"ר מירנדה גריי - פסיכיאטרית שנקלעת למציאות מטרידה ומנסה להבין את האמת מאחורי האירועים המסתוריים.
* **[[רוברט דאוני ג'וניור]]** בתפקיד ד"ר פיטר גרהאם - עמיתה של מירנדה לעבודה, שמפקפק בחפותה.
* **[[פנלופה קרוז]]** בתפקיד קלואי סייבר - מטופלת במוסד הפסיכיאטרי שמתחברת עם מירנדה.
* **[[צ'ארלס ס. דאטון]]** בתפקיד ד"ר דגלאס גריי - בעלה של מירנדה והנרצח.

## ביקורות
הסרט "גוטיקה" קיבל ביקורות מעורבות עד שליליות מהמבקרים. חלקם שיבחו את ההופעות של השחקנים, במיוחד את זו של האלי ברי, ואת האווירה האפלה של הסרט, אך מתחו ביקורת על העלילה, שלדבריהם לא הצליחה לממש את הפוטנציאל שלה והייתה קלישאתית וצפויה. הסרט זכה לציון של 15% באתר Rotten Tomatoes, המבוסס על מעל 160 ביקורות, וציון של 38 מתוך 100 באתר Metacritic, מה שמעיד על ביקורות שליליות ברובן.

## קישורים חיצוניים
* 

קטגוריה:סרטי האחים וורנר
קטגוריה:פסיכולוגיה בקולנוע
קטגוריה:סרטי קולומביה
קטגוריה:סרטי מתח על-טבעיים אמריקאיים
קטגוריה:סרטי אימה על-טבעיים אמריקאיים
קטגוריה:סרטי מותחן אימה אמריקאיים
קטגוריה:סרטי רוחות רפאים אמריקאיים
קטגוריה:סרטי אימה מ-2003
קטגוריה:סרטי 2003
קטגוריה:סרטים המתרחשים בבתי חולים פסיכיאטריים
פומי

**פומי** הוא כלב רועים הונגרי, ששימש בעבר לצורך שמירה על צאן במרעה.

זהו מין שפותח בעבר עבור רעיית צאן, מהכלאה של פולי ושפיץ גרמני.

צבעו של הפומי הוא לרוב אפור. גובהו נע בין 34 ל-47 סנטימטר ומשקלו בין 11 ל-16 קילוגרם.

## קישורים חיצוניים

קטגוריה:הקבוצה הראשונה של הפדרציה הבין-לאומית לכלבנות
קטגוריה:הקבוצה החמישית של מועצת הכלבנות האוסטרלית הלאומית
קטגוריה:גזעי כלבים
פארודוס

**פארודוס** (ברבים: **פארודוי**) הוא מונח בו נעשה שימוש בטרגדיות שהוצגו בתיאטראות ביוון העתיקה.
למונח שתי משמעויות, אחת ספרותית והשנייה ארכיטקטונית:
* פארודוס היה החלק מהמחזה היווני שבא לאחר הפרולוג (או פרולוגוס) - החלק הראשון של המחזה. בפארודוס נכנסה לראשונה המקהלה ושרה או דקלמה את הרקע למחזה (הרקע הוצג לצופים לאחר הפרולוג, בו הוצגו לצופים הדמויות העיקריות).
* הפארדוס היה גם מונח ארכיטטוני המתאר את שני המעברים בשני צידי האורכסטרה, המעברים היו משני צידי הבמה של התיאטרון היווני, ובהם עמדה המקהלה, וכן דרך מעברים אלה נכנסו השחקנים לבמה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תיאטרון ביוון העתיקה
דיתיראמבוס

ממוזער
**דיתיראמבוס** היה מזמור שהושר ביוון העתיקה לכבוד האל דיוניסוס. סגנונו של המזמור היה אקסטטי ופרוע, במטרה לעודד את המזמרים להשתתף בחגיגות של האל (בניגוד לסגנון המכובד של מזמור ה**פאאן** שהושר לאל אפולון). 

על פי אריסטו, מזמור זה היה המקור של הטרגדיה בתיאטרון ביוון העתיקה: 

.

## אופן שירת המזמור
הדיתיראמבוס הושר על ידי מקהלה של 50 גברים או נערים שעמדו או רקדו במעגל. לסברה המודרנית שהם היו לבושים כסטירים, אין ראיות היסטוריות. הדיתראמבוס שהושר תיאר אירוע מחייו של האל דיוניסוס. ראש המקהלה (ה**אָכּסארכוֹס**) היה הפרוטגוניסט, ונוצר דיאלוג בינו לבין שאר המקהלה, באמצעותו סופר האירוע המיתולוגי מחיי האל.

במהלך הפסטיבלים לכבוד האל - הדיוניסיה והלנאיה נערכו תחרויות בין הקבוצות ששרו את הדיתראמבוס. שמן של הקבוצות תועד בתעודות הרשמיות של העיר בהן נערכה התחרות (אולם שם המשוררים אשר כתבו את המזמורים לא תועד).

לזוכה בתחרות הותר להקים (בכספו הוא) אנדרטה ציבורית המנציחה את ניצחון קבוצתו בתחרות.

## היסטוריה
ככל הנראה הדיתיראמבוסים הראשונים נכתבו באתונה, במאה השביעית לפנה"ס. לא ברור מה מקורם של שירים אלה, וייתכן כי המקור אינו יווני. מקור השם דיתיראמבוס אינו ידוע, וככל הנראה אינו יווני. 

המשורר אריון הוסיף את אלמנט הדיאלוג למזמור על ידי כך שהפריד בין ראש המקהלה לכלל המקהלה והפך את הדיתיראמבוס למין בלדה המספרת סיפור.
צורה שירית זו התפשטה במהירות בערי המדינה של יוון. בין המשוררים שכתבו דיתיראמבוסים ניתן למנות את סימונידס, פינדר ובאכילידס.

על פי אריסטו, אף לאחר התפתחות הדיתיראמבוסים לטרגדיה היוונית, המשיכו תחרות הדיתיראמבוסים להתקיים לצד תחרויות הטרגדיות.

במאה הרביעית לפנה"ס פסק כמעט לחלוטין השימוש בצורה ספרותית זו, אף שמספר מועט של תחרויות דיתיראמבוסים התקיים עד הכיבוש הרומי של יוון.

## לקריאה נוספת

*Sourvinou-Inwood, Christiane, **Tragedy and Athenian Religion**, Oxford University Press, 2003.
*Wiles, David, **The Masked Menander: Sign and Meaning in Greek and Roman Performance**, 1991.


## קישורים חיצוניים
* 

קטגוריה:תיאטרון ביוון העתיקה
אורומו (שפה)

**אורומו**, או **אוֹרוֹמִיפָה** (**Afaan Oromoo**), היא השפה המדוברת בעיקר בפיהם של בני אורומו. מספר דוברי השפה מוערך בכ-25 מיליון. כ-99% מהדוברים מתגוררים באתיופיה - בעיקר במחוז אורומיה והשאר בקניה ובסומליה. אורומו מוערכת כשפה החמישית בתפוצת דובריה באפריקה ואחת מהשפות המדוברות ביותר באתיופיה.

ב-1991 אימצה השפה את האלפבית הלטיני, אשר הותאם לאורומו ונקרא בשם *Qubee*. בתקופת שלטונם של האמהרה השתמשו בעיקר בכתב הגעז המשמש גם לכתיבת אמהרית וכן תיגרינית. בתקופת שלטונו של היילה סלאסי היה אסור לכתוב אורומו בכל כתב.

אורומו היא שפה היסטורית הנקראת גם גאלה, שנחשבת על ידי האורומו כשם גנאי, היא שפה אפרו-אסיאטית השייכת לענף הכושי. היא שפת אם במדינות אורומיה באתיופיה וצפון קניה והיא מדוברת בעיקר על ידי אנשי האורומו וקבוצות אתניות שכנות באפריקה. היא משמשת כלשון פרנקה במיוחד באזור אורומיה ובצפון מזרח קניה.

עם יותר מ-41.7 מיליון דוברים המהווים 33.8% מכלל האוכלוסייה האתיופית, לאורומו יש את המספר הגדול ביותר של דוברי השפה בקרב ילידי אתיופיה, והיא מדורגת כשפה השנייה המדוברת ביותר באתיופיה במספר הדוברים הכולל ( כולל דוברי שפה שנייה) בעקבות האמהרית. צורות של אורומו מדוברות כשפה ראשונה על ידי חצי מיליון אנשים נוספים בחלקים של צפון קניה ומזרחה. מדוברת גם על ידי מספר קטן יותר של מהגרים במדינות אפריקאיות אחרות כמו דרום אפריקה, לוב, מצרים וסודאן. אורומו היא השפה הכושית המדוברת ביותר ובין חמש השפות של אפריקה עם אוכלוסיית שפת האם הגדולה ביותר.

אורומו משמשת כאחת משפות העבודה הרשמיות של אתיופיה והיא גם שפת העבודה של כמה מהמדינות בתוך המערכת הפדרלית האתיופית כולל אורומיה, מדינות אזור הררי ודיר דאווה ושל אזור אורומיה ואמהרה. זוהי שפת החינוך היסודי באורומיה, הררי, דיר דאווה, בנישאנגול-גומוז ואדיס אבבה ובאזור אורומיה באזור אמהרה. היא משמשת כשפת אינטרנט עבור אתרי אינטרנט פדרליים יחד עם טיגריניה. תחת משטרו של היילה סלאסי, אורומו נאסרה בחינוך, בשיחה ובעניינים מנהליים.

בלנץ׳ (2006) מחלק את אורומו לארבע שפות:

אורומו המערבי (מאקה), שווה (טולאמה, ארסי), מזרח אורומו (הראר), דרום אורומו (אג'וראן, בורנה, גברה, מוניו, אורמה, סאקויה, וואטה).

כ-85 אחוזים מדוברי האורומו חיים באתיופיה, בעיקר באזור אורומיה. בנוסף, בסומליה יש גם כמה מדוברי השפה. בקניה, האתנולוג מונה גם 722,000 דוברי בורנה ואורמה, שתי שפות הקשורות באופן הדוק לאורומו האתיופי. בתוך אתיופיה, אורומו היא השפה עם המספר הגדול ביותר של דוברי שפת אם.

בתוך אפריקה, אורומו היא השפה המדוברת ביותר במקום הרביעי, אחרי הערבית (אם סופרים את צורות המדוברות הבלתי מובנות הדדית של הערבית כשפה יחידה ומניחים את אותו הדבר עבור האורומו), סוואהילית והאוסה.

## [[פונולוגיה|הגיית השפה]] וכתיבתה

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אורומיה
קטגוריה:שפות כושיות
קטגוריה:אתיופיה: שפות
אוקסיטנית

**אוקסיטנית** (**Lenga d'òc**, **Occitan**; ) היא שפה רומאנית המדוברת באוקסיטניה (דרום צרפת, מונקו ומספר חבלים בספרד ובאיטליה).

ניביה השונים של השפה דומים זה לזה. באזור בו הייתה בעבר השפה האוקסיטנית דומיננטית חיים כיום כ-14 מיליון תושבים. מספר דובריה כשפת אם אינו ברור, אך לפי ההערכות הוא מגיע ל-2 מיליון דוברים בצרפת, איטליה, ספרד ומונקו. בנוסף, עד ל-7 מיליון אנשים מבינים את השפה ברמות שונות של שליטה. מתוכם מספר האנשים הדוברים את השפה בצורה שוטפת אינו עולה על חצי מיליון.

בצרפת, איטליה וספרד השם "Occitan", או "Langue d'oc", הוא השם הכללי הניתן לכל הניבים השונים של השפה.

פרובנסלית הייתה שם נרדף לאוקסיטנית עד לאמצע המאה ה-20, אך מאז היא נחשבת לניב של אוקסיטנית המדובר בפרובאנס.

כל דוברי האוקסיטנית משתמשים בצרפתית כשפתם הרשמית והתרבותית, אך עדיין ניבים אוקסיטניים משמשים למטרות יום-יומיות. השם אוקסיטני נגזר מ-Occitanie, שמו הגאוגרפי הישן של חבל לנגדוק. השפה של ימי הביניים נקראת לעיתים קרובות langue d'oc, אשר מציינת שפה המשתמשת ב-oc (מלטינית הוק) כ"כן", בניגוד ללנג'ו ד'ואיל, שהשתמשה ב-oïl (oui מודרני) כ"כן" (מלטינית hoc ille). באזור עצמו השתמשו בעבר בשמות לימוזין ו-Proensal, אך שמות אלה היו מקומיים מכדי לייעד את כל מגוון הניבים. רבים באזור פרובאנס עדיין מעדיפים לקרוא לשפתם פרובנסלית.

ימין|ממוזער|350px|תפוצת ניביה השונים של השפה האוקסיטנית

## ראו גם
* פרובנסלית יהודית

## קישורים חיצוניים

*Ethnologue report for Occitan
*Overview and grammar of Occitan
*Guide to online Occitan dictionaries
*Dire en òc - Méthode pour apprendre l'occitan 
*Occitan Institute
*The Council of the Occitan Language
*Radio Occitania
*Occitania.org
*occitania.fr
*Occitanet - a guide to the language
*Troubadour & Early Occitan Literature
*DICCIONARI GENERAL OCCITAN DE CANTALAUSA  
*Radio Lengadòc - Montpelhièr
*Radio Lengadòc - Narbona
* 

## הערות שוליים

קטגוריה:אוקסיטנית
קטגוריה:ספרד: שפות
קטגוריה:צרפת: שפות
קטגוריה:איטליה: שפות
י"ג בכסלו

על פי הלוח העברי הקבוע, פרשת בר המצוה של ילד שנולד בי"ג כסלו היא תמיד פרשת וישלח.

## אירועים היסטוריים
* ה'תר"ל – תעלת סואץ נפתחת לשיט
* ה'תרפ"ב – הקיבוץ תל יוסף מוקם על ידי גדוד העבודה
* ה'תש"ה – מלחמת העולם השנייה: אלבניה משוחררת מן הכיבוש הגרמני
* ה'תשל"ג – בית דין רבני מיוחד בראשות הרב הראשי לישראל, הרב שלמה גורן מפרסם את פסק דין האח והאחות, המכשיר את חנוך ומרים לנגר מממזרותם ומתיר להם לבוא בקהל

## נולדו
* ה'תשל"א – עינת וילף, חברת הכנסת מטעם סיעת עצמאות שפרשה ממפלגת העבודה
* ה'תשל"ז – יריב אופנהיימר, פעיל שמאל ומזכ"ל ודובר שלום עכשיו

## נפטרו
*  – רב אבינא בר רב הונא, ראש ישיבת סורא ועורך התלמוד הבבלי, הידוע בשם "רבינא האחרון" (אגרת רב שרירא גאון)
* ה'תרל"ו – רבי דב בער פרידמן, האדמו"ר מליאובה שפרש מאדמו"רותו
* ה'תרנ"ג – הרב דוד שלוש, ראש ישיבה מפורסם במרקש שבמרוקו. 
* ה'תרפ"א – רבי ישראל טאוב, האדמו"ר הראשון לבית מודז'יץ, בעל ה"דברי ישראל" 
* ה'תרצ"ד – רבי ישראל פרידמן מצ'ורטקוב
* ה'תש"ה – רבי שלום הדאיה, דיין ומקובל מחכמי ירושלים
* ה'תשע"ז – אהובה עוזרי, זמרת, יוצרת ומלחינה ישראלית, ילידת ה'תש"ח (1948)
----

* י"ב בכסלו – י"ד בכסלו
* כסלו

ג13
י13
י"ב בכסלו

פרשת בר המצווה של ילד שנולד בי"ב כסלו היא פרשת וישלח, אם בר המצווה חל בשנה המתחילה בימים שני, שלישי או חמישי, או פרשת ויצא אם בר המצוה חל בשנה המתחילה בשבת.
## חגים ומועדים

## אירועים היסטוריים
[שמאל|ממוזער|250px|אוניית המעפילים [סלבדור (ספינת מעפילים)|סלבדור לפני טביעתה]]

* מיוחס לתאריך סיום כתיבת התלמוד הבבלי
* ה'תש"א – אוניית המעפילים "סלבדור" התנפצה אל הסלעים בים השיש ליד סיליבריה, בדרכה לארץ ישראל. 238 מתוך 352 נוסעיה טבעו.
* ה'תשנ"א – מועצת הביטחון של האו"ם מקבלת את החלטה 678, ובה אולטימטום לעיראק להסיג את כוחותיה מכווית עד כ"ט בטבת ה'תשנ"א
*התש"ף – פיגוע הטרור במכולת הכשרה בג'רזי סיטי

## נולדו
* ה'תרע"ח – הרב יוסף קאפח, חבר בית דין ומגדולי מפרשי הרמב"ם (נפטר ב-ה'תש"ס)
* ה'תשט"ז – שרי, זמרת ישראלית
* ה'תשט"ז – פאינה קירשנבאום, חברת כנסת מישראל ביתנו וסגנית שר הפנים
* ה'תשכ"ז – אורנה בנאי, שחקנית וקומיקאית ישראלית
* ה'תשכ"ז – רענן שקד, עורך, עיתונאי, תסריטאי וסופר ישראלי
* ה'תשל"ח – יואב אליאסי המכונה "הצל", זמר וראפר ישראלי

## נפטרו
*  – רבי שלמה לוריא, מגדולי פוסקי ההלכה ופרשני התלמוד בפולין, הידוע בכינויו מהרש"ל. (נולד ב-ה'רע"א)
* ה'תקי"ז – רבי יצחק למפרונטי, מחבר האנציקלופדיה ההלכתית "פחד יצחק" (נולד ב-ה'תל"ט)
* ה'תר"א – רבי אברהם דב אוירבך מאוורוטש, מחבר ספר "בת עין" על התורה (נולד ב-ה'תק"כ)
* ה'תש"ב – רבי מנחם בנימין פומרנץ, רבן של הקהילות הענריקוב ודלוגושיודלו (נולד ב-ה'תרמ"ז)
* ה'תשנ"ד – הרב יהושע משה אהרונסון, רב בקאנין ובסאניק שבפולין, מחבר השו"ת "ישועות משה" (נולד ב-ה'תר"ע)
* ה'תשס"ג – אבא אבן, דיפלומט ומדינאי ישראלי (נולד ב-ה'תרע"ה)
* ה'תשס"ו – אברהם מלמד, חבר הכנסת (נולד ב-ה'תרפ"ב)
* ה'תשפ"ג – הרב מרדכי שטרנברג, ראש ישיבת הר המור מאז הקמתה בשנת ה'תשנ"ח, קודם לכן שימש ר"מ בישיבת מרכז הרב (נולד ב-ה'תש"ח)

## הערות שוליים

----

* י"א בכסלו – י"ג בכסלו
* כסלו

ג12
י12
י"ד בכסלו

על פי הלוח העברי הקבוע, פרשת בר המצווה של ילד שנולד בי"ד כסלו היא לרוב פרשת וישלח. אולם אם הבר מצווה חל בשנה שלמה המתחילה ביום חמישי (שנה מסוג השא או השג), פרשת הבר מצווה היא פרשת וישב.
## חגים ומועדים

שמאל|200px

## אירועים היסטוריים
* ה'תרפ"ט – יום נישואיו של רבי מנחם מנדל שניאורסון עם הרבנית חיה מושקא שניאורסון.
* ה'תש"י – דוד בן-גוריון מכריז על ירושלים כעל בירת מדינת ישראל.
* ה'תשכ"ט – השתלת לב ראשונה בישראל.
* ה'תשס"ב – פיגוע התאבדות של הג'יהאד האסלאמי הפלסטיני והפת"ח באוטובוס מספר 823, ארבעה אנשים נהרגו.

## נולדו
* ב'קצ"ג על פי המסורת – ראובן בנו הראשון של יעקב אבינו.
* ה'תרפ"ד – חנה מרון, שחקנית תיאטרון ישראלית. (נפטרה בה'תשע"ד)
* ה'תש"ד – הרב יקותיאל גרין, משפיע ומחבר ספרים חב"די.
* ה'תש"ל – הילה בלום, עורכת ספרות וסופרת ישראלית, כלת פרס ספיר.
* ה'תשמ"ג – נלי תגר, שחקנית ישראלית

## נפטרו
* ב'שי"ח או ב'שי"ז על פי המסורת – ראובן בנו הראשון של יעקב אבינו.
* ה'תי"ח – רבי מנשה בן ישראל, דרשן ומדינאי יהודי מאמסטרדם שפעל למען שיבת היהודים לאנגליה. (נולד בה'שס"ד)
* ה'תכ"ד – מתתיהו קלהורה, רוקח יהודי מקרקוב, הוצא להורג בפיוטרקוב באשמת ביזוי הנצרות.
* ה'תס"ד – רבי וידאל הצרפתי (השלישי), פוסק הלכה ודיין בעיר פאס, בן למשפחת צרפתי. (נולד בכ"ז באלול ה'שצ"א)
* ה'תרכ"ט – רבי מנחם נחום פרידמן, האדמו"ר הראשון משטפנשט. (נולד בה'תקפ"ג)
* ה'תרס"ו – רבי מרדכי טברסקי מלויעב, האדמו"ר השישי בשושלת חסידות צ'רנוביל
* ה'תר"ף – רבי דוד אבוחצירא, רב ומקובל, ממנהיגי הקהילה היהודית בתאפילאלת. (נולד בה'תרכ"ו)
* ה'תר"ץ – הרב בצלאל זאב שפרן, רב ופוסק ברומניה. פעל רוב שנות חייו בעיר בקאו שבחבל מולדובה. (נולד בה'תרכ"ז)
* ה'תשע"א – הרב נתן גשטטנר, דיין ופוסק הלכה, ראש ישיבת "פנים מאירות" בבני ברק. (נולד בה'תרצ"ב)
* ה'תשפ"ב – הרב שלמה פישר, מראשי ישיבת איתרי, דיין ואב בית דין בבית הדין הרבני בירושלים (נולד בה'תרצ"ב)
* ה'תשפ"ג – יצחק קלפטר, מוזיקאי, זמר, מלחין וגיטריסט ישראלי (נולד בה'תש"י)
----
* י"ג בכסלו – ט"ו בכסלו
* כסלו

## הערות שוליים

ג14
י14
ט"ו בכסלו

פרשת בר המצווה של ילד שנולד בט"ו כסלו היא פרשת וישב, אם בר המצווה חל בשנה המתחילה ביום חמישי, או פרשת וישלח אם בר המצווה חל בשנה המתחילה בימים שני, שלישי או שבת.

## חגים ומועדים
* פורים שני בקהילת קרפינטראץ.
* יום תענית החברה קדישא בקהילות רבות בליטא וברייסין, וכן בהלברשטט וקניגסברג.
* סוף עונת הזרע ותחילת עונת החורף

## אירועים היסטוריים
*  – גזירות אנטיוכוס: שליחי אנטיוכוס הרביעי מחללים את בית המקדש השני באמצעות הכנסת פסלי עבודה זרה והצבתם על גבי מזבח העולה. צעד זה הוביל לבסוף לפרוץ מרד החשמונאים.
* ה'תרפ"ג – מוקמת הסוכנות היהודית.
* ה'תש"י – עולה על הקרקע המושב גן יאשיה בעמק חפר.
* ה'תשי"ג – אחד-עשר מנאשמי משפטי פראג מוצאים להורג.

## נולדו
[שמאל|ממוזער|200px|[ענת עצמון]]
* ה'ר"ט – רבי משה הגולה מקיוב (השני)
* ה'תרמ"ח – רבי חיים מאיר הגר, האדמו"ר הרביעי בחסידות ויז'ניץ וחבר מועצת גדולי התורה של אגודת ישראל. (נפטר בט' בניסן ה'תשל"ב)
* ה'תרע"ג – רבי אברהם יעקב זלזניק, ראש ישיבת עץ חיים וחבר מועצת גדולי התורה. (נפטר בכ"א באלול ה'תש"ע)
* ה'תרפ"ה – אד קוץ', ראש עיריית ניו יורק. (נפטר בה'תשע"ג)
* ה'תר"ץ – מיכאל שוורץ, מזרחן ישראלי ומתרגם ה"מורה נבוכים" (נפטר בה'תשע"ב)
* ה'תרצ"ד – יהודא קרינסקי, הדובר הרשמי ויו"ר המוסדות המרכזיים של חסידות חב"ד העולמית.
* ה'תשי"ט – ענת עצמון, שחקנית וזמרת ישראלית.
* ה'תשכ"ח – הרצי הלוי, הרמטכ"ל ה-23 של צה"ל
* ה'תשכ"ט – יואב קיש, שר החינוך, טייס וחבר הכנסת ישראלי מטעם הליכוד
* ה'תש"ל – ליאור קצב, ראש עיריית קריית מלאכי לשעבר ואחיו של נשיא המדינה לשעבר משה קצב.
* ה'תשמ"ד – דניאלה פיק, זמרת ישראלית.

## נפטרו
* רבי יהודה הנשיא, חותם המשנה
* ה'תרי"ג – יוסף פרידלנדר, רבה של פרובינציית וסטפאליה ומראשוני הרבנים שתמכו ב
* ה'תרס"ז – רבי שמחה בונם סופר, נכדו של החתם סופר, רבה של פרשבורג וראש ישיבת פרשבורג (נולד בה׳תר״ג)
* ה'תרע"ג – רבי יצחק וינוגרד, מייסד ישיבת תורת חיים ברובע המוסלמי בירושלים העתיקה.
* ה'תשל"ב – הרב נפתלי יעקב הכהן מחבר "אוצר הגדולים אלופי יעקב" ו"סבר נפתלי". (נולד בי"ט בתשרי ה'תרמ"ה)
* ה'תשמ"ו – הרב חיים פנחס לובינסקי, משגיח של הישיבה במחנה העקורים ברגן-בלזן והרב של העיר הנובר. (נולד בה'תרע"ה)
* ה'תשמ"ז – אברהם שכטרמן, מחלוצי התעופה העברית בארץ ישראל, סגן ראש עיריית תל אביב וחבר הכנסת מטעם גח"ל והליכוד. (נולד בה'תרע"א).
* ה'תשפ"ה – הרב אשר דויטש, ממנהיגי הפלג הירושלמי ומראשי ישיבת פוניבז' בבני ברק. (נולד בה'תש"ו).
----
* י"ד בכסלו – ט"ז בכסלו
* כסלו

## הערות שוליים

ג15
י15
י"ז בכסלו

## חגים ומועדים
*יום ההוקרה לפצועי מערכות ישראל

## אירועים היסטוריים
[שמאל|ממוזער|180px|[בניין המזכירות של האומות המאוחדות בניו יורק]]
* ה'תרפ"ה – השיעורים הראשונים מתקיימים בטכניון
* ה'תש"ב – המתקפה על פרל הארבור – בעקבותיה ארצות הברית מצטרפת למלחמת העולם השנייה ומתחיל מפנה במאזן הכוחות
* ה'תש"ג – משלוח ראשון של יהודים מנורווגיה מגיע לאושוויץ
* ה'תש"ח – העצרת הכללית של האו"ם קיבלה את החלטה 181 על הקמת מדינה יהודית (ישראל) ומדינה ערבית בארץ ישראל, מאורע שנודע בכינוי כ"ט בנובמבר.
* ה'תשס"ב – הפיגוע ברחוב בן-יהודה: בפיגוע התאבדות כפול במדרחוב בן-יהודה בירושלים נרצחו 11 בני אדם ונפצעו כ-180
* ה'תשס"ב – הפיגוע בקו 16: בפיגוע התאבדות באוטובוס אגד בשכונת חליסה בחיפה נרצחו 15 בני אדם
* ה'תשס"ו – אחמד קריע מתמנה לראש הממשלה הפלסטיני השני

## נולדו
* ה'תרפ"ז – רפי איתן, סוכן מוסד ופוליטיקאי ישראלי
* ה'תרצ"א – דני קרוון, פסל וצייר ישראלי, חתן פרס ישראל
* ה'תש"ט – מרגלית צנעני, זמרת ישראלית
* ה'תשט"ו – אורנה בן דור, במאית ישראלית

## נפטרו
* ה'תקס"ה – רבי יצחק קורייאט (השני), מחבר הספר "מעשה רק"ם" על התלמוד.
* ה'תר"פ – הסבא מנובהרדוק
* ה'תש"ה – הרב שלמה היימן, העילוי מפאריץ' ראש ישיבה ליטאי-אמריקאי
* ה'תרפ"ו – בצלאל יפה, פעיל ציוני, חבר אספת הנבחרים הראשונה
* ה'תשמ"ו – יוסף זריצקי, צייר ישראלי
* ה'תשס"ז – משה ברנשטיין, צייר ישראלי
* ה'תשע"ב – מיכאל שורץ, מזרחן ישראלי ומתרגם ה"מורה נבוכים"
* תשע"ו – הרב משה שמעון הלוי קנטמן. זקן תלמידי ישיבת מרכז הרב.

----

* ט"ז בכסלו – י"ח בכסלו
* כסלו

ג17
י17
ט"ז בכסלו

פרשת בר המצווה של ילד שנולד בט"ז כסלו היא פרשת וישב, אם בר המצוה חל בשנה המתחילה ביום חמישי, או פרשת וישלח אם בר המצווה חל בשנה המתחילה בימים שלישי, שני או שבת.

## חגים ומועדים
* יום שמחה בתנועה השבתאית

## אירועים היסטוריים
[שמאל|ממוזער|190px|[שבתי צבי]]
*  – שבתי צבי ניצל מטביעה וקבע יום טוב לתלמידיו.
* ה'תרפ"ה – ייסוד המושבה הרצליה
* ה'תש"ך – דוד בן-גוריון מציג את ממשלת ישראל התשיעית בפני הכנסת
* ה'תשס"ג – הפיגוע בקו 20 בירושלים: בפיגוע התאבדות של ארגון החמאס באוטובוס בקו 20 בירושלים נרצחו 12 איש
* ה'תשס"ה – בקריסת מנהרה בציר פילדלפי נהרג סרן , מפקד צוות המנהרות באוגדת עזה
* ה'תשס"ח – בכנסת עובר חוק ההופך את "בית הספרים הלאומי והאוניברסיטאי" לספרייה לאומית

## נולדו
* ה'תר"ד – דויד פופר, צ'לן יהודי-בוהמי (נפטר בה'תרע"ג)
* ה'תרנ"ו – אנה פרויד, פסיכואנליטיקאית, בתו הצעירה של זיגמונד פרויד (נפטרה בה'תשמ"ג)
* ה'תשי"א – יעקב אדרי, פוליטיקאי ישראלי
* ה'תשל"ד – טל ברמן, שדרן רדיו וטלוויזיה ישראלי

## נפטרו
* ה'ת"ד – רבי יעקב מלובלין, רבן של בריסק ולובלין, ואביו של רבי השיל מקראקא.
* ה'תרע"ח – רבי מנחם קאליש, האדמו"ר מאמשינוב.
* ה'תש"ח – רבי שאול ידידיה אלעזר טאוב, האדמו"ר ממודז'יץ, היה האחרון שנקבר בהר הזיתים טרם פרוץ מלחמת העצמאות

----

* ט"ו בכסלו – י"ז בכסלו
* כסלו

## הערות שוליים

ג16
י16
י"ח בכסלו

## חגים ומועדים

## אירועים היסטוריים

* ה'תש"ב – הנאצים הפעילו את מחנה ההשמדה הראשון בחלמנו שבפולין
* ה'תש"ב – טבח יער רומבולה: הנאצים, בסיוע משתפי פעולה לטבים, רוצחים כ-12,000 יהודים שנותרו בגטו ריגה
* ה'תש"ח – פרעות חלב: המוני ערבים מתפרעים פשטו על הרובע היהודי בחלב שבסוריה, בזזו והשחיתו רכוש, הרסו את בית הכנסת העתיק, ושרפו עשרות ספרי תורה וכתבי יד (ובהם כתר ארם צובא). לא ברור האם היו נפגעים בנפש.
* ה'תש"י – נוסד הנח"ל (נוער חלוצי לוחם)
* ה'תשל"ז – מטוסי ה-F-15 הראשונים מגיעים לארץ, חילול השבת שיצר טקס קבלתם גורם להפלת ממשלת רבין הראשונה
* ה'תשמ"ב – הכנסת מקבלת בשלוש קריאות את "חוק רמת הגולן" המחיל את החוק הישראלי על רמת הגולן
* ה'תשמ"ח – פורצת האינתיפאדה הראשונה ברצועת עזה וביהודה ושומרון
* ה'תשנ"ג – פעילי חמאס חוטפים ורוצחים את שוטר משמר הגבול, נסים טולדנו. אירוע זה היה העילה לגירושם של כ-400 פעילי הארגון ללבנון כעבור ארבעה ימים
* ה'תשע"ח – דונלד טראמפ נואם את נאום ירושלים ומכריז כי הוא מכיר בירושלים כעיר בירה של ישראל

## נולדו
* ה'תרל"ה – חיים ויצמן, כימאי, מראשי הציונות, נשיאה הראשון של מדינת ישראל ונשיאה הרביעי של ההסתדרות הציונית. (נפטר בכ"א בחשוון ה'תשי"ג)
* ה'תרמ"א – סרן יוסף טרומפלדור ברוסיה, (נפטר בי"א באדר ה'תר"ף).
* ה'תרפ"ח – מוטקה בן-פורת, לוחם פלמ"ח וצה"ל, מפקד חטיבה 9 במלחמת יום הכיפורים
* ה'תש"ו – אסי דיין, במאי, תסריטאי, שחקן, סופר, פזמונאי, עיתונאי ופובליציסט ישראלי (נפטר בא' באייר ה'תשע"ד)
* ה'תש"ן – לי בירן, זמר ומוזיקאי ישראלי

## נפטרו
* ד'תתקצ"ח – רבי אברהם בן הרמב"ם, הוגה דעות ופרשן מקרא, מייסד זרם חסידי יהודי-סופי, נגיד יהודי מצרים ופרשן תורת אביו הרמב"ם. (נולד בכ"ח בסיוון ד'תתקמ"ו)
* ה'תקע"ב – רבי ברוך ממז'יבוז', נכדו של הבעל שם טוב ואדמו"ר חסידי. (נולד בה'תקי"ז)
* ה'תרל"ז – רבי יוסף יצחק שניאורסון מאוורוטש, אדמו"רחסידי, בנו של הצמח צדק מלובביץ'. (נולד בה'תקפ"ב)
* ה'תר"ם – רבי דוד בן שמעון, מייסד ועד העדה המערבית בירושלים ומראשוני פורצי החומות.
* ה'תר"ן – הרב מרדכי אליאשברג, רב ליטאי, פעיל חובבי ציון ומאבות הציונות הדתית. (נולד בא' באדר ה'תקע"ז)
* ה'תש"ב – שמעון דובנוב, סופר והיסטוריון יהודי, נרצח בידי הנאצים. (נולד בב' בתשרי ה'תרכ"א)
* ה'תש"ע – הרב לוי יצחק הורוביץ, האדמו"ר מבוסטון וחבר מועצת גדולי התורה של אגודת ישראל בישראל (נולד בה'תרפ"א).
----
* י"ז בכסלו – י"ט בכסלו
* כסלו

ג18
י18
י"ט בכסלו

פרשת בר המצווה של ילד שנולד בי"ט כסלו היא פרשת וישב, אם בר המצווה חל בשנה המתחילה בימים שני, שלישי או חמישי, או פרשת וישלח אם בר המצוה חל בשנה המתחילה בשבת.

## חגים ומועדים
* בחסידות חב"ד נחגג חג הגאולה (או: **ראש השנה לחסידות)** לזכר שחרור רבי שניאור זלמן מלאדי מהכלא הרוסי בשנת ה'תקנ"ט ומאז חסידי חב"ד נוהגים ביום זה כחג, עושים התוועדויות גדולות, ואין אומרים תחנון.
* ביהדות תוניסיה, בתוך הקמת בתי כנסת על שמו של הרב יצחק חי טייב – ברמלה, בדימונה, בקריית אונו, באופקים, בנתיבות, בירושלים, בראשון לציון, בפתח תקווה בבאר שבע ובבני ברק נערכת הילולה לזכרו פעם בשנה בתאריך י"ט בכסלו.

## אירועים היסטוריים
[שמאל|ממוזער|200px|[משה דוד קאסוטו]]
* ה'תקנ"ט – רבי שניאור זלמן מלאדי שוחרר מהכלא הרוסי.
* ה'תשע"ח – נשיא ארצות הברית דונלד טראמפ הכיר בירושלים כבירת ישראל

## נולדו
* ה'תקכ"א – רבי אפרים זלמן מרגליות, מחכמי הקלויז בברודי ופוסק הלכה נודע. (נפטר בכ"ד באב ה'תקפ"ח)
* ה'תקנ"ט – הרבנית מנוחה רחל סלונים מחברון, בתו של רבי דובער שניאורי "האדמו"ר האמצעי" מחב"ד ונכדתו של רבי שניאור זלמן מליאדי
* ה'תשי"ב – צביקה שרף, מאמן כדורסל ישראלי
* ה'תש"ך – יוחנן דנינו, מפכ"ל המשטרה בשנים 2011–2015
* ה'תש"ל – הרב מאיר אשכנזי, רב היישוב כפר חב"ד

## נפטרו
* ה'תקל"ג – רבי דב בער, המגיד ממעזריטש
* ה'תרכ"ה – הרב ישעיה בנט אבד"ק קאליב ומחוז סאבולץ' (נולד ב-ה'תקנ"ב)
* ה'תרל"ח – רבי שמואל בונדי, מייסד ורב הקהילה האורתודוקסית הנפרדת במגנצא.
* ה'תרפ"ו – הרב אברהם אהרן בורשטיין, הגאון מטבריג, שימש ראש ישיבת מרכז הרב במקביל לרב קוק למשך תקופה קצרה
* ה'תשי"ב – הרב פרופסור משה דוד קאסוטו, חוקר ופרשן המקרא, והיסטוריון
* ה'תשמ"ח – יאשה חפץ, כנר יהודי (נולד ה'תרס"א)
* ה'תשנ"ו – הרב משה צבי נריה, מייסד ישיבות בני עקיבא המכונה "אבי דור הכיפות הסרוגות"
* ה'תשע"ב – רבי מאיר הלברשטאם בן רבי יעקב האדמו"ר מטשאקאווע-בני ברק.

## הערות שוליים

----
* י"ח בכסלו – כ' בכסלו
* כסלו

ג19
י19
תא ליידיג

250px|ממוזער|שמאל|תאי ליידיג במיקרוסקופ
**תאי ליידיג** (באנגלית: **Leydig**), או תאים אינטרסטיציאלים, הם תאים גדולים ובלתי מתחלקים המצויים באשך (testis). תאים אלו מפרישים את הורמון המין הזכרי הסטרואידי, טסטוסטרון. למעשה, למעלה מ-95% מהטסטוסטרון המיוצר בגוף הגבר מופרש מתאי הליידיג. היתר מופרש מבלוטת יותרת הכליה, האדרנל. בעקבות השפעת הורמון ה-LH שמופרש מבלוטת יותרת המוח (אדנוהיפופיזה) מפרישים תאי ליידיג טסטוסטרון. הטסטוסטרון המופרש מתאי ליידיג עובר דרך כלי הדם והלימפה, דרך התאים הפריטובולאריים והלמינה הבאזאלית, אל תוך האפיתל של הסמיניפרוס טובולס (seminiferrous tubules). שם הוא מעורר את תאי סרטולי (תאים "תומכים"/"מזינים" את ייצור תאי הזרע) להתחיל בתהליך ייצור הזרע שמכונה "ספרמטוגנזה". 

בחתך היסטולוגי ניתן לראות כי תאים אלו עשירים בבועיות ליפידיות. לכן, כנראה, הם קושרים את הצבע אאוזין (האדום-ורוד, צבע אחד מתוך השניים בצביעה ההיסטולוגית המסורתית המטוקסילין-אאוזין, H&E) בו נעזרים חוקרים כאשר הם רוצים להבחין בתאים שונים וברכיבים תוך תאיים שונים אשר מאופיינים כימית בבסיסיות.

## ראו גם
*תא סרטולי
*אודות מערכת הרבייה של הגבר - מאמר בנושא - "אודות מערכת הרבייה של הגבר", פורטל e-פוריות
## קישורים חיצוניים

קטגוריה:ערכים שבהם תבנית בריטניקה אינה מתאימה
ליידיג
קטגוריה:רבייה
כ' בכסלו

על פי הלוח העברי הקבוע, פרשת בר המצוה של ילד שנולד בכ' כסלו היא תמיד פרשת וישב.

## אירועים היסטוריים
[שמאל|ממוזער|170px|קברו של הרב [צבי פרץ חיות]]
*  (לפי המקרא והמסורת היהודית) – עזרא הסופר כינס את שבי ציון והוכיח אותם על נישואין לנשים נכריות, והעם הסכים לגירוש הנשים הנוכריות
* ה'תשי"ג – יצחק בן-צבי נבחר לנשיא השני של מדינת ישראל
* ה'תשכ"ב – תחילת "מבצע יכין", העלייה ההמונית המאורגנת של יהודי מרוקו שהקיפה בשנים 1961–1964 כ-76,000 נפש
* ה'תקנ"ט – רבי שניאור זלמן מליאדי משתחרר מביתו של המתנגד ונסתיימה יציאתו לחירות

## נולדו

* ה'תרמ"ג – ד"ר אברהם צפרוני, פילולוג, חוקר יהדות וספרות עתיקה, מתרגם, איש חינוך והעורך הראשון של כתב העת לשוננו לחקר הלשון העברית.
* ה'תרפ"א – אוריאל צימר, הוגה דעות חרדי. עבד כמתרגם באו"ם ובחסידות חב"ד
* ה'תרצ"א – אברהם אחיטוב, ראש השב"כ לשעבר (נפטר בה'תשס"ט)
* ה'תשט"ז – דני בסן, זמר מדבב ומוזיקאי. סולן להקת תיסלם
* ה'תשמ"א – דן שפירא, שחקן טלוויזיה ותיאטרון ישראלי

## נפטרו
* ה'תקנ"ה – רבי משולם פייבוש הלוי הלר, מחבר הספר "יושר דברי אמת" (נולד ב-ה'תק"ב)
* ה'תקצ"ח – רבי דב בעריש מאושפיצין, אדמו"ר חסידי, מתלמידי החוזה מלובלין.
* ה'תרנ"ג – רבי ברוך הגר האדמו"ר השני בשושלת ויז'ניץ (נולד ב-ה'תר"ה)
* ה'תרפ"ח – הרב צבי פרץ חיות, רב והיסטוריון יהודי-אוסטרי
* ה'תשכ"ח – יעקב כ"ץ חבר הכנסת מטעם פועלי אגודת ישראל (נולד ב-ה'תרס"ז)
* ה'תשמ"א – הרב יצחק הוטנר, מחשובי המנהיגים האורתודוקסים ביהדות ארצות הברית (נולד ב-ה'תרס"ו)
* ה'תשע"ג – הרב עמרם יצחק זקס, ראש ישיבת סלבודקה בבני ברק (נולד ב-ה'תרפ"ו)

----
* י"ט בכסלו – כ"א בכסלו
* כסלו

ג20
י20
כ"א בכסלו

על פי הלוח העברי הקבוע, פרשת בר המצווה של ילד שנולד בכ"א כסלו היא לרוב פרשת וישב. אולם אם הבר מצווה חל בשנה שלמה המתחילה ביום חמישי (שנה מסוג השא או השג), פרשת הבר מצווה היא פרשת מקץ.

## חגים ומועדים
* "יום הר גריזים": יום טוב במגילת תענית על הריסת מקדש השומרונים בהר גריזים בידי אלכסנדר מוקדון. לאחר שנדחתה בקשת הכותים מאלכסנדר להחריב את בית המקדש שבירושלים, בעקבות פגישתו עם שמעון הצדיק, הורה אלכסנדר במקום זאת על החרבת המקדש השומרוני בהר גריזים, ויום החרבתו נעשה יום טוב.
* "חג ההצלה" בחסידות סאטמר (ראו לקמן)

## אירועים היסטוריים
[שמאל|ממוזער|155px|[מאיר שמגר]]
* ה'תש"ג – השואה: נערכה אקציית חיסול בפרוסקורוב, בה נרצחו כ-7,000 יהודים
* ה'תש"ה – רבי יואל טייטלבוים האדמו"ר מסאטמר ניצל מהנאצים ברכבת קסטנר. בחסידות סאטמר מציינים את היום כ"חג ההצלה".
* ה'תשי"ז – נוסדה העיר אשדוד על ידי 22 משפחות עולים ממרוקו.
* ה'תשמ"ד – השופט מאיר שמגר ממונה לנשיא בית המשפט העליון.

## נולדו
* ה'תקנ"ו – מרדכי אהרן גינצבורג, סופר ומתרגם מראשי המשכילים בוילנה.
* ה'תרכ"ב – רבי יצחק מאיר השיל, אדמו"ר ואבי חסידות קופיטשניץ. (נפטר בא' בתשרי ה'תרצ"ו)
* ה'תש"ד – חנוך לוין, מחזאי, במאי תיאטרון ומשורר ישראלי. (נפטר בה'תשנ"ט)
* ה'תשי"א – דני סנדרסון, מוזיקאי, זמר ומפיק מוזיקלי ישראלי, זוכה פרס אקו"ם.
* ה'תשכ"ז – הרב יעקב איפרגן, מקובל ישראלי המכונה "הרנטגן".
* ה'תשל"א – ליאור פרחי, זמר ישראלי
* ה'תשל"ו – הרב משה שילת, מנהל ארגון תורת חב"ד לבני הישיבות ומחבר ספרים.

## נפטרו
* ה'תקמ"ג – טוביה בועז, בנקאי, שתדלן ופרנס יהודי־הולנדי
* ה'תקצ"ו – רבי יעקב קופל אלטנקונשטט, נודע בכינוי ר' קופל חריף; תלמידו של הנודע ביהודה, ומחבר הספר "חידושי יעב"ץ". (נולד בב' באייר ה'תקכ"ו)
* ה'תרפ"ב – הרב יוסף אהרן רבינוביץ, תלמיד הבית הלוי, רב ליטאי-חסידי, מחבר ספרי פרשנות על התורה ועל התלמוד הבבלי
* ה'תשי"ג – הרב בנימין מובשוביץ, רבה של קניזיץ בבלארוס, ורבה של הרצליה ומייסד ישיבת השרון
* ה'תשט"ז – רבי יוחנן פרלוב, האדמו"ר מקרלין. (נולד בז' באב ה'תר"ס)
* ה'תש"ך – הרב צבי פסח פרנק, רבה של ירושלים בימי המנדט הבריטי ובשנותיה הראשונות של מדינת ישראל.
* ה'תש"פ – גאולה כהן, פעילה בלח"י, חברת כנסת וכלת פרס ישראל (נולדה בה'תרפ"ו)

----
* כ' בכסלו – כ"ב בכסלו
* כסלו

## הערות שוליים

ג21
י21
כ"ב בכסלו

פרשת בר המצווה של ילד שנולד בכ"ב כסלו היא פרשת מקץ, אם בר המצווה חל בשנה המתחילה ביום חמישי, או פרשת וישב אם בר המצווה חל בשנה המתחילה בימים שני, שלישי או שבת.

## חגים ומועדים

## אירועים היסטוריים
[שמאל|100px|[דוד ילין]]
*  – ממלכת ירושלים מביסה את צלאח א-דין בקרב גזר.
* ד'תתקנ"ז – פורעים התנפלו על ביתו של רבי אלעזר מגרמייזא, רצחו את אשתו ושתי בנותיו ופצעו אותו ואת בנו.
* ה'תש"י – כהמשך להודעת ראש ממשלת ישראל, דוד בן-גוריון מ-י"ד בכסלו תש"י, ועקב רצון האו"ם ל"בנאם" את ירושלים, הכנסת מכריזה על ירושלים כבירת ישראל, ומחליטה על העברת הכנסת ומשרדי הממשלה לירושלים.
* ה'תש"י – דוד בן-גוריון מטיל על ראובן שילוח להקים את המוסד למודיעין ולתפקידים מיוחדים.
* ה'תשנ"ג – 415 אנשי חמאס מגורשים ללבנון.

## נולדו
* ה'תרמ"ד – הרב רפאל חיים הכהן – מראשי העדה הפרסית בירושלים
* ה'תשי"ד – משה איבגי, שחקן ובמאי ישראלי
* ה'תשל"א – רונן נויבירט, ממייסדי ארגון "בית הלל" והמנכ"ל הראשון של הארגון (נפטר ב-ה'תשפ"א)
* ה'תשמ"א – ג'קו אייזנברג, זמר ויוצר ישראלי

## נפטרו
* ה'כ"ה – רבי אברהם הגר הועלה על המוקד על קידוש השם.
* ה'שמ"ו – רבי אליעזר אשכנזי, פרשן מקרא, פוסק ופילוסוף. (נולד בה'רע"ג)
* ה'תר"ץ – רבי יחזקאל פנט, אדמו"ר מדז' ומייסד חסידות דעש, מחבר "כנסת יחזקאל". (נולד בב' בטבת ה'תר"ל)
* ה'תש"ב – דוד ילין, מבני היישוב הישן ומבוני היישוב החדש. (נולד בי"א באדר ב' ה'תרכ"ד)
* ה'תשנ"ח – הרב חיים כסאר, מגדולי חכמי יהדות תימן בתקופת העלייה לארץ ישראל.
----

* כ"א בכסלו – כ"ג בכסלו
* כסלו

## הערות שוליים

ג22
י22
כ"ג בכסלו

פרשת בר המצווה של ילד שנולד בכ"ג כסלו היא פרשת מקץ, אם בר המצוה חל בשנה המתחילה ביום חמישי, או פרשת וישב אם בר המצווה חל בשנה המתחילה בימים שלישי, שני או שבת.

## חגים ומועדים
*יום המורה בישראל

## אירועים היסטוריים
* ה'ק"י – אנטישמיות בימי המוות השחור: בנירנברג נערכו פרעות בקהילה היהודית. כ-600 יהודים נרצחו, והיתר גורשו מן העיר.
* ה'תשס"ג – 13 איש בהם 3 ישראלים נהרגים בפיגוע במלון במומבסה. במקביל, מנסים מחבלים של ארגון אל-קאעידה ליירט מטוס של ארקיע שהמריא מנמל התעופה של העיר בדרכו לתל אביב.

## נולדו
* ה'תרפ"ג – איסר לובוצקי, מפעילי המחתרת של גטו וילנה, פרטיזן, לוחם ומפקד באצ"ל, היועץ המשפטי הראשון של הליכוד (נפטר ה'תשס"ט).
* ה'תרצ"א – נתן זך, משורר ופזמונאי ישראלי.
* ה'תשל"א – דב אלבוים, סופר, עורך, עיתונאי, מנחה טלוויזיה ומרצה לפילוסופיה יהודית.

## נפטרו
* ה'תקצ"ה – דוד פרידלנדר, מאנשי תנועת ההשכלה היהודית, ממבשרי היהדות הרפורמית וממנהיגי הקהילה היהודית בברלין (נולד ב-1750).
* ה'תרצ"ט – הרב אריה לייב הכהן פופקא, בנו הבכור ויד ימינו של החפץ חיים.
* ה'תש"ג – רבי אלימלך לאווי (הראשון) מחסידות טאש (נולד ב-ה'תרכ"ה).
* ה'תשע"ד – ברכה קאפח, אשת חסד, יזמית, פעילה חברתית ואשת הרב יוסף קאפח. כלת פרס ישראל לשנת 1999. 
----

* כ"ב בכסלו – כ"ד בכסלו
* כסלו

## הערות שוליים

ג23
י23
כ"ד בכסלו

## חגים ומועדים
* יש נוהגים להתענות ביום זה, כתחליף ליום כיפור קטן שיחול בתוך ימי חנוכה

## אירועים היסטוריים
[שמאל|ממוזער|250px|דגם של [בית המקדש השני (בניין הורדוס). צולם במלון הולילנד שבירושלים. הדגם הועבר למוזיאון ישראל.]]
*  – הוחל ייסוד בית המקדש השני בידי שבי ציון בהנהגת חגי, זכריה, זרובבל ויהושע בן יהוצדק ().
* ה'תרע"ח – כיבוש ירושלים בידי הצבא הבריטי במהלך המערכה על ארץ ישראל במלחמת העולם הראשונה.
* ה'תשי"ד – החלה לפעול הבורסה לניירות ערך בתל אביב
* ה'תש"ב – הנאצים מתחילים ברציחתם של 15,000 יהודי חרקוב.
* ה'תשס"ח – המטבע שני שקלים חדשים נכנס למחזור.

## נולדו
* ה'תרפ"ט – נועם חומסקי, בלשן אמריקאי.
* ה'תרצ"ב – גבריאל שטרסמן, עיתונאי ושופט ישראלי.
* ה'תש"א – הרב מאיר האיתן, רב השומרון, וממקימי היישוב קרני שומרון.
* ה'תשמ"ח – מארינה מקסימיליאן, זמרת ישראלית שהעפילה לגמר "כוכב נולד 5"

## נפטרו
* ה'תרמ"ט – הרב רפאל נתן נטע רבינוביץ, רב ופילולוג של התלמוד הבבלי, ומחבר דקדוקי סופרים. (נולד בה'תקצ"ה)
* ה'תרס"ה – רבי חיים חזקיהו מדיני, רב קהילת חברון ומחבר האנציקלופדיה ההלכתית **שדי חמד**. (נולד בה'תקצ"ג)
* ה'תשע"ד – אריק איינשטיין, זמר, פזמונאי, תסריטאי ושחקן ישראלי. (נולד בה'תרצ"ט)
* ה'תשע"ח – הרב אהרן לייב שטיינמן, ממנהיגיו הבולטים של הציבור החרדי־ליטאי במפנה המאה ה-21. (נולד בה'תרע"ה)
----

* כ"ג בכסלו – כ"ה בכסלו
* כסלו

## הערות שוליים

ג24
י24
תא סרטולי

**תאי סרטולי** (באנגלית: sertoli; או תאים "תומכים" או תאים "מזינים") הם תאים גדולים באשך אשר מרכיבים את האפיתליום של האבוביות נושאות זרע (seminiferous tubules).

תאים אלו אינם מתחלקים, כלומר אינם מתרבים. הם מכונים תאים "תומכים" או "מזינים" מכיוון שהם תומכים בתהליך ייצור הזרע (ספרמטוגנזה). ביניהם מתרחשת הספרמטוגנזה, הפיכתם של תאי גזע (ספרמטוגוניה) דיפלואידים (בעלי שני סטים של חומר תורשתי) לתאים ממויינים יותר ויותר עד שהם הופכים לתאי זרע חסרי יכולת תנועה (את יכולת התנועה תאי הזרע יקבלו לאחר הבשלתם ביותרת האשך (ה-epididymis)).

תאי סרטולי מפרישים נוזל לחלל האבוביות נושאות זרע שבו יימצאו תאי הזרע עד שייצאו מהאשך באמצעות תנועה פריסטלטית שמחוללים שרירים חלקים בדפנות האבוביות נושאות זרע, הטובולים הישרים (tubuli recti) ויותרת האשך (epididymis).
בנוסף, לתאים אלו תפקיד פאגוציטי. הם בולעים את הציטופלסמה העודפת של תא הזרע.
תאי הסרטולי משפיעים על החומר הגנטי ומגינים עליו, שומרים על רמת החומציות קבועה, יוצרים ומפרישים את ההורמון Inhibin (הורמון מעכב).

## קישורים חיצוניים

קטגוריה:ערכים שבהם תבנית בריטניקה אינה מתאימה
סרטולי
קטגוריה:רבייה
קטגוריה:אשך
כ"ז בכסלו

על פי הלוח העברי הקבוע, פרשת בר המצוה של ילד שנולד בכ"ז כסלו היא תמיד פרשת מקץ.

## חגים ומועדים
* נר שלישי של חנוכה
## אירועים היסטוריים
ממוזער|חנוכיה
* ה'תש"י – הוקמה מעברת הרטוב (לימים בית שמש)
* ה'תשכ"ז – הסופר ש"י עגנון והמשוררת נלי זק"ש מקבלים את פרס נובל לספרות
* ה'תשס"ה – פרס נובל לכימיה מוענק לאהרן צ'חנובר ואברהם הרשקו, מדענים מהטכניון בחיפה, יחד עם האמריקני אירווין רוז על גילוי ותיאור את מערכת האוביקוויטין, האחראית לפירוק חלבונים בתוך התא

## נולדו
* ה'תרכ"ט – עקיבא אריה ויס, אדריכל ומתכנן ערים, יוזם הקמתה של אחוזת בית, הגרעין שממנו התפתחה העיר תל אביב (נפטר ה'תש"ז)
* ה'תרע"ז – הרב שלום דרמר מניאמץ, כיהן גם כרבה הראשי של קריית גת.
* ה'תרפ"ב – הרב מרדכי פירון – הרב הראשי לצה"ל השני (נפטר בה'תשע"ד).
* ה'תשי"ד – אהרן דב הלפרין, מייסד ועורך הראשי של שבועון כפר חב"ד.
* ה'תשל"א – ליאור שי, מוזיקאי ישראלי

## נפטרו
* ה'תקע"ח – רבי חיים מצ'רנוביץ, מגדולי תנועת החסידות מחבר הספר "באר מים חיים" על התורה (נולד בשנת ה'ת"ק)
* ה'תשי"ד – רבי שלמה דוד כהנא, "אבי העגונות"
* ה'תשנ"ח – רבי ברוך יהושע ירחמיאל רבינוביץ, האדמו"ר ממונקאץ', ורבה של סאו פאולו וחולון (נולד בשנת ה'תרע"ה)
----
* כ"ו בכסלו – כ"ח בכסלו
* כסלו

ג27
י27
כ"ח בכסלו

על פי הלוח העברי הקבוע, פרשת בר המצווה של ילד שנולד בכ"ח כסלו היא לרוב פרשת מקץ. אולם אם הבר מצווה חל בשנה שלמה המתחילה ביום חמישי (שנה מסוג השא או השג), פרשת הבר מצווה היא פרשת ויגש.

## חגים ומועדים
* נר רביעי של חנוכה
## אירועים היסטוריים
[שמאל|ממוזער|200px|[סביבון חנוכה]]
* ה'תרפ"א – נוסד הארגון ההסתדרות הכללית של העובדים העברים בארץ ישראל.
* ה'תש"ח – הותקפה שיירת העשרה שנועדה להעביר אספקה לגוש עציון הנצור.
* ה'תשל"ז – "התרגיל המבריק": יצחק רבין מפטר את שרי המפד"ל מהממשלה, עקב הימנעותם בהצבעת אי אמון בכנסת על חילול השבת בהבאת מטוסי F-15 לארץ. באותו יום מגיש רבין את התפטרותו לנשיא המדינה, מה שמוביל להקדמת הבחירות ל-17 במאי 1977 ולמהפך.

## נולדו
* ה'תמ"א – רבי יעקב יהושע פאלק, מגדולי האחרונים ידוע בכינויו הפני יהושע (נפטר ב-ה'תקט"ז)
* ה'תרמ"ז – פרנץ רוזנצווייג, פילוסוף יהודי-גרמני. (נפטר ב-ה'תר"צ)
* ה'תרמ"ט – הרב יצחק אייזיק הלוי הרצוג, הרב הראשי האשכנזי הראשון של מדינת ישראל (נפטר ב-ה'תשי"ט)
* ה'תש"ט – עלי מוהר, פזמונאי ישראלי ובעל טור בעיתונים דבר והעיר (נפטר ב-ה'תשס"ז)
* ה'תשמ"א – יובל סגל, שחקן ומדבב ישראלי

## נפטרו
* ה'תקצ"ו – רבי שלמה משה סוזין, הראשון לציון והרב הראשי לירושלים
* ה'תרנ"ג – הרב יהושע אהרן צבי ויינברגר רבה של מרגיטה, נודע בכינוי מהריא"ץ (מורנו הרב יהושע אהרן צבי), מתלמידיו של החת"ם סופר (נולד ב-ה'תקע"ה)
* ה'תרע"ז – יחזקאל חנקין, ממקימי ארגון "השומר" (נולד ב-ה'תרמ"א)
* ה'תש"ך – שניאור זלמן חשין, שופט בית המשפט העליון (נולד ב-ה'תרס"ד)
* ה'תשל"ב – הרב שלמה זלמן הכהן קוק, רבה של רחובות, ואשתו הרבנית יהודית ושני ילדיהם – נהרגו בתאונת דרכים
* ה'תשל"ד – קדיש לוז, יושב ראש הכנסת (נולד ב-ה'תרנ"ה)
* ה'תשס"ח – הרב יחיאל אברהם זילבר, מחבר סדרת הספרים "בירור הלכה"
* ה'תשפ"ב – הרב גדעון פרל, רב היישוב אלון שבות וממייסדיו, דיין ואב בית דין.
----

* כ"ז בכסלו – כ"ט בכסלו
* כסלו

## הערות שוליים

ג28
י28
כ"ט בכסלו

על פי הלוח העברי הקבוע, פרשת בר המצוה של ילד שנולד בכ"ט כסלו היא לרוב פרשת מקץ. אולם אם בר המצוה חל בשנה המתחילה ביום חמישי, פרשת בר המצוה היא פרשת ויגש.

## חגים ומועדים
* נר חמישי של חנוכה. במספר חצרות חסידיות, בהן חצרות בית צ'רנוביל, חב"ד וקרלין, נהוג לחגוג במיוחד את היום הזה. בחסידות סקווירא, המשתייכת לבית צ'רנוביל, ישנה מסורת שביום זה רבי מרדכי מצ'רנוביל הלך למסיבת לביבות בבית בנו רבי יצחק טברסקי. בחסידות חב"ד מקובל שביום זה יצא הבעל התניא ממאסרו השני. בחסידות מונסטריץ' חוגגים יום זה בשל יום השנה של רבי גדליה מליניץ. טעמים נוספים הם בשל הספירה הקשורה ליום זה, ומסמלת את חג החנוכה. טעם נוסף הוא מכיוון שיום זה לא יכול לחול בשבת, מה שמסמל את הארת החנוכה גם בימות החול.

## אירועים היסטוריים
[שמאל|ממוזער|175px|[חנוכייה, אחת מסמלי חנוכה]]
* ה'תקס"ה – נפוליאון בונפרטה מוכתר לקיסר צרפת
* ה'תרס"ב – פרס נובל מוענק לראשונה, ביום השנה החמישי למותו של אלפרד נובל
* ה'תשט"ז – אירלנד מתקבלת לאו"ם
* ה'תשל"ז – יממה לאחר שפיטר את שרי המפד"ל, מחליט יצחק רבין להתפטר מתפקידו כראש הממשלה ולהקדים את הבחירות לכנסת התשיעית
* ה'תשס"ד – הכנסת מאשרת את פירוק משרד הדתות
* ה'תשס"ח – בנק ישראל החל להפיץ מטבעות חדשים בערך של שני שקלים חדשים

## נולדו
* ה'תרמ"ז – אברהם קריניצי, ראש עיריית רמת גן (נפטר ב-ה'תש"ל)
* ה'תרפ"ה – אלי כהן, מרגל ישראלי שפעל בסוריה ונתפס (הוצא להורג ה'תשכ"ה)
* ה'תש"ו – דן כנר, קריין ישראלי
* ה'תש"ז – מנחם פרי, שדרן רדיו ישראלי
* ה'תשי"ב – הרב אליהו יוחנן גוראריה, רבה הראשי של חולון, חבר בית דין רבני חב"ד, וראש מכון אהלי שם
* ה'תשי"ד – פרופסור מלכה רפופורט חובב, יו"ר החוג לאנגלית באוניברסיטה העברית שבירושלים
* ה'תשכ"ג – אלי ישי, יו"ר מפלגת ש"ס, סגן ראש הממשלה ושר התמ"ת
* ה'תשמ"ה – דודו אהרון, זמר מזרחי, יוצר מלחין ופזמונאי ישראלי

## נפטרו
* ה'ת"מ – רבי אהרן שמעון שפירא מפראג, אב"ד יהדות פראג וראש הישיבה, רב מדינת בוהמיה.
* ה'תקס"ד – הרב גדליה רבינוביץ מליניץ, מייסד חסידות ליניץ ומחבר הספר "תשואות חן".
* ה'תרס"ו – הרב שלמה הכהן, רב בווילנה, ומחבר פירוש "חשק שלמה" על תלמוד בבלי.
* ה'תש"א – דב הוז, ממפקדי "ההגנה" ומחלוצי התעופה העברית, נהרג בתאונת דרכים בצומת השרון. שדה דוב נקרא על-שמו (נולד ב-ה'תרנ"ד)
* ה'תש"א – יצחק בן-יעקב, מראשי העלייה השנייה (נולד ב-ה'תרמ"א).
* ה'תש"ט – רבי ישראל פרידמן מהוסיאטין, האדמו"ר השני מהוסיאטין (נולד ב-ה'תרי"ח).
* ה'תשל"ז – הרב אליהו סימפסון, מראשי חסידי חב"ד בניו יורק
* ה'תשמ"א – אברהם מאיר הברמן (הימן הירושלמי), משורר ישראלי וחוקר פיוט ושירה עברית (נולד ב-ה'תרס"א).
* ה'תשנ"ג – פייר קוליפור (פיו), צייר בלגי ויוצר הדרדסים (נולד ב-ה'תרפ"ח).
* ה'תשס"ב – רובי שפירא, בעלי מועדון הכדורגל הפועל חיפה ונשיאו (נולד ב-ה'תש"י).

----

* כ"ח בכסלו – (ל' בכסלו) – א' בטבת
* כסלו

## הערות שוליים

ג29
י29
ל' בכסלו

**ל' בכסלו** הוא היום השלושים בחודש השלישי (למניין החודשים מתשרי, שהוא החודש התשיעי למניין החודשים מניסן) בשנה העברית.

תאריך זה קיים בשנים שמוגדרות כ"שלמות" או "כסדרן". בשנים שמוגדרות "חסרות", שהן כ-25.5% של השנים, התאריך למחרת כ"ט בכסלו הוא א' בטבת. על פי הלוח העברי הקבוע, יום זה לעולם לא יחול בימים ראשון, רביעי ושישי.

על פי הלוח העברי הקבוע, פרשת בר המצוה של ילד שנולד בל' כסלו היא פרשת מקץ אם בר המצוה חל בשנה המתחילה בשבת, ביום שני או ביום שלישי, ופרשת ויגש אם בר המצוה חל בשנה המתחילה ביום חמישי.

## חגים ומועדים
* נר שישי של חנוכה
* א' דראש חודש טבת

## אירועים היסטוריים
[ממוזער|שמאל|350px|[חנוכיה|חנוכיות וסביבון]]
* ה'תר"ו – טקסס מתקבלת כמדינה ה-28 של ארצות הברית
* ה'תרל"ח – תומאס אלווה אדיסון מקליט ומשמיע את הקלטת הקול הראשונה – השיר "Mary Had a Little Lamb", באמצעות הפונוגרף הראשון שהמציא
* ה'תשכ"ח – חיים בר-לב מונה לרמטכ"ל השמיני של צה"ל
* ה'תשכ"ט – אפולו 8 משוגרת לירח
* ה'תשס"ד – 4 הרוגים בפיגוע בתחנת אוטובוס במחלף גהה בפתח תקווה
* ה'תשס"ט – פרוץ מבצע עופרת יצוקה ברצועת עזה, כאשר צה"ל תוקף מטרות של חמאס

## נולדו
* ה'תקכ"ה – רבי אברהם טיקטין, רבן של לונטשיץ, גלוגא וברסלאו, ידידו של רבי עקיבא איגר. (נפטר בכ"ב בטבת ה'תקפ"א)
* ה'תרמ"ו – יוסף שפרינצק, פעיל ציוני, פוליטיקאי ישראלי, יושב ראש הכנסת הראשון. (נפטר בה'תש"ך)
* ה'תרנ"ב – מאיר גור אריה, צייר ישראלי יליד רוסיה. (נפטר בה'תשי"א)
* ה'תרס"ג – בנימין עומר (חתולי), מלחין, מעבד, מנצח ומורה למוזיקה, איש קיבוץ משמר העמק. (נפטר בז' בתמוז ה'תשל"ו)
* ה'תרס"ה – הרב דוד אוקס, הרב האחרון של לייפציג ומנהלו הראשון של תיכון צייטלין בתל אביב. (נפטר בה'תשל"ה)
* ה'תרס"ו – אליאב ליואי, עורך דין ופוליטיקאי ביישוב ובמדינת ישראל, ראש המועצה המקומית בת ים. (נפטר בכ"ה באדר ה'תשמ"ז)
* ה'תשי"א – מיכאל כורש, שחקן טלוויזיה, קולנוע ותיאטרון ישראלי.
* ה'תשי"ב – יהודה עציון, מחנך ומחבר, פעיל ימין ופעיל הר הבית, חבר המחתרת היהודית, וממייסדי עפרה.
* ה'תשכ"ח – ישי לפידות, זמר, מלחין, שחקן וסולן להקת אוף שימחעס, זוכה פרס אקו"ם.

## נפטרו
* ה'תר"ג – רבי פרץ שמואל זאבל איגר, רב פוסק ואב"ד בעיר בראונשווייג והמחוז בגרמניה. (נולד בי"ג בסיוון ה'תקכ"ח)
* ה'תרנ"ד – רבי יהודה יצחק פרנקל, אב"ד ומרא דאתרא בסאנוק שבגליציה. (נולד בה'תקפ"ה)
* ה'תרע"ח – רבי אברהם חזן, ממנהיגי חסידות ברסלב בארץ ישראל. (נולד בה'תר"ט)
* ה'תשל"ו – חנה ארנדט, פילוסופית יהודייה גרמניה. (נולדה בה'תרס"ז)
* ה'תשס"ו – גד בן-עמי צרפתי, בלשן וחוקר העברית, חבר האקדמיה ללשון העברית וחתן פרס ישראל. (נולד בט' בחשוון ה'תרע"ז)
* ה'תשע"ו – אבינועם דנין, בוטנאי ואקולוג ישראלי, וחבר המכון למדעי החיים באוניברסיטה העברית. (נולד בכ"ב בטבת ה'תרצ"ט)
----

* כ"ט בכסלו – א' בטבת
* כסלו

## הערות שוליים

ג30
י30